**vlada republike srbije**

**SIPRU-Tim ZA SOCIJALNO UKLJUČIVANJE I SMANJENJE SIROMAŠTVA**

**Projekat „Znanjem do posla– Е2Е” Faza 2, za period 1. januara 2020 do 31. decembra 2021**

**ZAHTEV ZA DOSTAVLJANJE PONUDE**

**za pružanje podrške Ministarstvu za rad, zapošljavanje, boračka i socijalna pitanja u testiranju metodologije za izradu standarda zanimanja**

Vlada Republike Srbije dobila je donaciju Švajcarske Konfederacije preko Švajcarske agencije za razvoj i saradnju (SDC) u okviru projekta „Znanjem do posla– Е2Е” Faza 2, za period 1. januara 2020. do 31. decembra 2021, godine i ima nameru da deo sredstava usmeri na finansiranje ove aktivnosti.

1. **Ciljevi angažovanja**

Od angažovanih konsultanata se očekuje da pruže podrška Ministarstvu za rad, zapošljavanje, boračka i socijalna pitanja u testiranju nacrta Metodologije za razvoj standarda zanimanja. Kroz testiranje metodologije u praksi relevantni akteri će se upoznati sa procesom, koracima, izazovima, rizicima, pozitivnim i negativnim stranama procesa predviđenih u nacrtu metodologije. Na osnovu rezultata testiranja metodologije, Ministarstvo za rad, zapošljavanje, boračka i socijalna pitanja će biti u mogućnosti da prilagodi/redefiniše postojeću verziju metodologije za razvoj standarda zanimanja i da je usvoji u konačnom obliku. Nacrt metodologije će se testirati na 10 zanimanja izabranih na osnovu iskustva E2E programa.

1. **Kontekst zadataka**

Ovaj projektni zadatak predstavlja podršku Ministarstvu za rad, zapošljavanje, boračka i socijalna pitanja (u daljem tekstu: MRZBSP) u razvoju Nacionalne standardne klasifikacije zanimanja, kao procesu koji se poslednjih pet godina odvija intenzivno, kako uz podršku Tima za socijalno uključivanje i smanjenje siromaštva Vlade Republike Srbije kroz program E2E, tako i uz podršku drugih donatora (GIZ).

Prvi korak u ovom procesu predstavljao je novi Šifarnik zanimanja koji je usvojen u okviru Odluke o Jedinstvenom kodeksu šifara za unošenje i šifriranje podataka u evidencijama u oblasti rada (”Službeni glasnik RS”, br. 56/18), zajedno sa Šifarnikom nivoa kvalifikacija, Šifarnikom država, Šifarnikom opština u Republici Srbiji i Šifarnikom naselja u Republici Srbiji. Vlada Republike Srbije je 17. jula 2018. godine usvojila ovu odluku koja je u primeni od 1. januara 2019. godine, a koja je u narednom periodu imala i svoju prvu izmenu, tako da je integralni tekst Odluke dopunjen na osnovu Odluke o izmenama i dopunama[[1]](#footnote-1), a primenjuje se od 24. avgusta 2020. godine. Izmenama i dopunama obuhvaćeno je svih pet šifarnika iz Odluke.

Od septembra 2020. godine program E2E pruža podršku za ažuriranje i održavanje portala <http://kodekssifara.minrzs.gov.rs>, koji je MRZBSP postavilo 2019. godine uz donatorsku podršku GIZ, a u cilju interaktivne komunikacije sa korisnicima šifarnika.

Od maja 2020. godine program E2E puža podršku MRZBSP u izradi Metodologije za razvoj standarda zanimanja u Republici Srbiji, koju je, radi obezbeđivanja primenjivosti sistemskog rešenja, pre formalnog usvajanja potrebno testirati i unaprediti u odnosu na iskustvo u praksi.

U skladu sa nacrtom metodologije, postupak razvoja standarda zanimanja sprovodi ekspertska grupa čiji članovi imaju zadatke i ispunjavaju uslove koji su definisani unutar priloženih ToR-ova.

1. **Projektni zadaci eksperata koji su predmet javne nabavke:**

|  |  |
| --- | --- |
| **Pozicija** | **Opis zadataka** |
| **Stručnjak za obrazovanje i razvoj veština** | * Aktivno učestvuje u radu ekspertske grupe koja je odgovorna za razvoj predloga standarda zanimanja za odabrana zanimanja, a najmanje: * sprovodi desktop istraživanje radi prilagođavanja Upitnika o zanimanju za svako od odabranih zanimanja, posebno u delu definisanja/prepoznavanja znanja, veština, sposobnosti i stavova potrebnih za obavljanje zanimanja, na osnovu liste izvora pobrojanih u metodologiji – međunarodni standardi u području zanimanja i kvalifikacija kao što su ISCED, ESCO, Šifarnik zanimanja, klasifikacije zanimanja drugih zemalja, sistematizacije radnih mesta u kompanijama i institucijama, oglasi za popunjavanje slobodnih radnih mesta, standardi kvalifikacija razvijeni u skladu sa Nacionalnim okvirom kvalifikacija Srbije (NOKS), standardi zanimanja razvijeni u projektima Republičkog zavoda za statistiku i IPA 2011, zakonski i podzakonski akti i dr. * učestvuje u odabiru poslodavaca/kompanija kod kojih će se sprovoditi istraživanje, * učestvuje u identifikaciji rukovodilaca i zaposlenih u zanimanju kod poslodavca/kompanije, * pruža podršku anketarima, odnosno, stručnjacima za terensko istraživanje, * analizira podatke prikupljene u upitnicima u odnosu na utvrđene elemente standarda zanimanja, u prvom redu one elemente koji se odnose na kvalifikacije i znanja, veštine, sposobnosti i stavove koji su potrebni za obavljanje zanimanja, * priprema predloge standarda zanimanja na osnovu sprovedenog istraživanja i analize prikupljenih podataka, u saradnji sa svim članovima ekspertske grupe, * izveštava o aktivnostima sprovedenim radi izrade predloga standarda zanimanja; * Daje preporuke za redefinisanje nacrta metodologije za razvoj standarda zanimanja na osnovu rezultata testiranja i iskustva iz prakse. |
| **Stručnjak za zanimanja u sektoru prerađivačke industrije, oblast metaloprerađivačke industrije** | * Aktivno učestvuje u radu ekspertske grupe koja je odgovorna za razvoj predloga standarda zanimanja za odabrana zanimanja, a najmanje: * obezbeđuje strateški i razvojni pogled na zanimanje, * učestvuje u prilagođavanju Upitnika o zanimanju za svako od odabranih zanimanja, posebno u delu definisanja/prepoznavanja tipičnih poslova koji se u zanimanju obavljaju i znanja, veština, sposobnosti i stavova potrebnih za obavljanje zanimanja, * učestvuje u odabiru poslodavaca/kompanija kod kojih će se sprovoditi istraživanje, * učestvuje u identifikaciji rukovodilaca i zaposlenih u zanimanju kod poslodavca/kompanije, * pruža podršku anketarima, odnosno, stručnjacima za terensko istraživanje, * priprema predloge standarda zanimanja na osnovu sprovedenog istraživanja i analize prikupljenih podataka, u saradnji sa svim članovima ekspertske grupe, * izveštava o aktivnostima sprovedenim radi izrade predloga standarda zanimanja; * Daje preporuke za redefinisanje nacrta metodologije za razvoj standarda zanimanja na osnovu rezultata testiranja i iskustva iz prakse. |

1. **Zainteresovani konsultanti/konsultantkinje trebaju da ispunjavaju sledeće uslove:**

|  |  |
| --- | --- |
| **Pozicija** | **Uslovi** |
| **Stručnjak za obrazovanje i razvoj veština** | * Univerzitetska diploma društvenih nauka * Najmanje 5, poželjno 7 godina radnog iskustva u politici obrazovanja * Dobro razumevanje institucionalnog i pravnog konteksta politike obrazovanja u Republici Srbiji Nacionalnog okvira kvalifikacija Srbije * Poznavanje međunarodnih klasifikacija u području obrazovanja – ISCED i ESCO * Iskustvo u saradnji sa nacionalnim i međunarodnim partnerima (civilno društvo, privatni sektor, socijalni partneri i dr.) * Analitičke veštine, kao i veštine pisanja i izveštavanja, razvijene na visokom nivou * Dobre komunikacijske veštine * Poznavanje engleskog jezika |
| **Stručnjak za zanimanja u sektoru prerađivačke industrije, oblast metaloprerađivačke industrije** | * Najmanje 5, poželjno 7 godina radnog iskustva u sektoru prerađivačke industrije, oblast metaloprerađivačke industrije * Univerzitetska diploma stečena za obavljanje poslova u relevantnom sektoru smatraće se prednošću * Članstvo u strukovnim udruženjima smatraće se prednošću * Iskustvo u saradnji sa nacionalnim i međunarodnim partnerima (civilno društvo, privatni sektor, socijalni partneri i dr.) smatraće se prednošću * Odlične analitičke veštine * Dobre komunikacijske veštine * Poznavanje engleskog jezika |

1. **Trajanje angažmana**

Angažman će se sprovoditi u okviru projekta „Znanjem do posla – Е2Е” Faza 2, koji se sprovodi za period od 01. januara 2020. do 31. decembra 2021. godine. Konsultanti koji ispune kriterijume će biti angažovan u periodu odjuna 2021. do 31. decembra 2021.godine.

1. **Izbor konsultanata**

### Izbor će se vršiti primenom metode: „Izbor konsultanata na osnovu kvaliteta i cene“ u skladu sa postupkom predviđenim Prilogom br. 4 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekat „Znanjem do posla– Е2Е” Faza 2, za period od 1. januara 2020. do 31.decembra 2021, koji možete pogledati na: <http://socijalnoukljucivanje.gov.rs/wp-content/uploads/2020/04/Prilog-broj-4.doc>

Opis Projektnog zadatka, detaljno uputstvo i formulari za podnošenje ponuda možete preuzeti sa linka: <http://socijalnoukljucivanje.gov.rs/rs/o-nama/javne-nabavke/>

**Zainteresovani kandidati će podnositi ponude u zatvorenim kovertama najkasnije do 08.07.2020. do 12:00 časova, poštom ili lično na adresu:**

Tim za socijalno uključivanje i smanjenje siromaštva

Bulevar Milutina Milankovića 106

11070 Novi Beograd

Za dodatne informacije možete se obratiti u pisanoj formi na mail [a.roncevic@gov.rs](mailto:a.roncevic@gov.rs)

1. Odluka o Jedinstvenom kodeksu šifara za unošenje i šifriranje podataka u evidencijama u oblasti rada (“Službeni glasnik RS”, br. 56/18 i 101/2020) [↑](#footnote-ref-1)